OOPUS bändi liikmed Mari Meentalo (esiplaanil), Johannes Ahun ja Aleksander Sprohgis. Foto autor Kerttu Kruusla
OOPUS esinemas 2018. aasta Viljandi pärimusmuusika festivalil.
**OOPUS** on Eesti audiovisuaalne folktroonikaansambel, mis alustas tegevust 2017. aastal.

Ansambli liikmed on Mari Meentalo (vokaal, torupill, parmupill, flööt, hulusi, pikkvile, efektiplokid ja luuper), Johannes Ahun (analoogsüntesaatorid, helindamine), Aleksander Sprohgis (valgusinstallatsioonid ja visuaalid) ja Raho Aadla (tants, Voomavoe ja Mürsk karakterid). Bänd teeb tihedat koostööd Kerttu Kruuslaga (foto ja illustratsioonid). Ansambli esinemiste puhul on tähelepanuväärne, et nii muusikud kui ka visuaalkunstnik eelistavad paikneda publikuala keskel.

Oma loomingus põimib OOPUS kokku elemente reivikultuurist ja pärimusmuusikast. Ansambli esimene singel "Hingesandid" avaldati 2018. aasta veebruaris ning see pärjati Raadio 2 nädala demo tiitliga. Debüütalbum "Nõidus" ilmus 11. veebruaril 2019. Bänd andis 2022. aastal välja live audiovisuaalse albumi "Inventing Lunar Cycle" ning täispika stuudioalbumi "Folk On Acid". Viimane ilmus peale digilevi ka CD-l, vinüülil ning kassetil.

Ajalugu
-------

OOPUS on esinenud oma tegutsemisaja jooksul nii Eestis kui ka välismaal festivalidel: Viljandi folk, Vilsandi Trance, Bling, Solstitium, Aequinoctium Vernum, I Land Sound, Intsikurmu, Burning Island, Seto folk, Burning Man (Nevada, USA), Burning Man San Francisco Decompression (California, USA), I Love Palanga (Palanga, Leedu), Nordischer Klang (Greifswald, Saksamaa) jpm. Bändi mentorid on olnud Danny Groenenboom (DJ GreenTree, NL), Sandra Vabarna (Trad.Attack!, EST), Urszula Nowak (Mosaic Beats agentuur, PL), Hannes Tschürtz (Ink Music, AUT). Bänd on Music Estonia liige ning Mari Meentalo osaleb ülemaailmses Keychange võrgustikus.

OOPUS võitis Mooste Elohelü 2019 rahvamuusikatöötluste festivalil "Suidsusannasümfoonia" eripreemiä – lava pääl nigu sannan – kuum ja ehtsä! ja bändi solist Mari Meentalo sai patrooni eriauhinna. Eesti folkmuusikaauhindade jagamisel Etnokulbid 2019 nomineeriti OOPUS "Nõidus" aasta debüütalbumi kategoorias ja bändi liige Mari Meentalo aasta muusiku kategoorias. Eesti Muusikaauhinnad 2020 oli OOPUS "Nõidus" nomineeritud Aasta Etno/Folk/Rahvalik Album kategoorias. 2022. aastal võitis OOPUS Etnokulpidel Raadio 2 eripreemia. 

Lisaks festivalidele on OOPUS liikmed loonud muusikat ja valguslahendusi 2019. aasta juunis mängitud vabaõhuetendusele "Taevas, muld ja tulevik". Installatiivne audiovisuaalne sci-fi lavastus "AJAMASIN" on bändiliikmete ühislooming, mida on esitatud Pärimusmuusika Aidas, von Krahli teatris, Viru folgil ja KUMU Auditooriumis. Lavastuses esitab tuleviku arhiividega ühendatud robothumanoid elektroonilisi töötlusi Eesti ja välismaa pärimusmuusikast. 2021. aastal tuuritas bänd 360kraadi heli- ja valgusinstallatsiooni ning showga OOPUS x RIITUS, aastal 2022 lõi bänd Tartu2024 programmi avalikustamise sündmusele "Jääreiv" heli- ja valgusinstallatsiooni "Imemuna". Alates aastast 2020 korraldavad bändi OOPUS liikmed Tallinn Music Week raames Folktroonika lava.

Aastal 2020 lõid OOPUS liikmed enda heli- ja loomestuudio Põhjala tehasesse, kus on salvestatud ka nende viimane album "Folk On Acid" ning kust on YouTube vahendusel tehtud üle 40 voogedastuskontserti.

Diskograafia
------------

### Singlid

* "Hingesandid" (2018)
* "Vaeslapse laul" (2018)
* "Sokumäng" (2019)
* "Kulla põlemine" (2019)
* "Liugu laugu" (2021)
* "Põhjala lahing" (2021)
* "Käi kiike korge'ella" (2021)
* "Su vaimu isa palume" (2022)
* Trad.Attack! "Miks te ei laula" OOPUS remix (2022)
* "Happy Piper" (2022)
* Kristjan Järvi "Runic Prayer" OOPUS remix (2022)

### Albumid

* "Nõidus" (2019)
* "Inventing Lunar Cycle" (2022)
* "Folk On Acid" (2022)

Vaata ka
--------

* oopus

Viited
------

1. ↑  "OOPUS". Seto Folk. Originaali arhiivikoopia seisuga 27. juuni 2019. Vaadatud 27. juunil 2019.
2. ↑  "OOPUS - Artistid A-Y - XXXVI Viljandi pärimusmuusika festival". Eesti Pärimusmuusika Keskus. Originaali arhiivikoopia seisuga 29. juuli 2018. Vaadatud 29. juulil 2018.
3. 1 2  "OOPUS - Andmebaas". *Music Estonia*. Originaali arhiivikoopia seisuga 19. september 2018. Vaadatud 19. septembril 2018.
4. ↑  "Koit Raudsepp (13.02)". *Raadio 2*. 13. veebruar 2018. 01:35:52. Vaadatud 19. septembril 2018.
5. ↑  "Kuula: OOPUS - "Nõidus"". *Rada7* (12. veebruar 2019). 7. veebruar 2019. Originaali arhiivikoopia seisuga 13. veebruar 2019. Vaadatud 12. veebruaril 2019.`{{netiviide}}`: CS1 hooldus: tundmatu keel (link)
6. ↑  "OOPUS andis välja teise stuudioalbumi "Folk On Acid"". *kultuur.err*. 17. juuni 2022.
7. ↑  "Mooste folk 2019". Originaali arhiivikoopia seisuga 3. detsember 2019.
8. ↑  "Vaata, kes on Eesti Muusikaauhinnad 2020 nominendid". *Eesti Muusikaauhinnad*. 9. jaanuar 2020. Originaali arhiivikoopia seisuga 29. detsember 2020.
9. ↑  BNS, Postimees (7. oktoober 2022). "Etnokulpide jagamisel riisus koore Puuluup". *Postimees Online*. Vaadatud 11.11.2022.
10. ↑  "Taevas, muld ja tulevik". Originaali arhiivikoopia seisuga 3. detsember 2019.
11. ↑  "AJAMASIN".
12. ↑  Marit Meerits (17. veebruar 2022). "Galerii: Tartu Raekoja platsil toimus Jääreiv". *menu.err.ee*. Vaadatud 11.11.2022.
13. ↑
14. ↑

Välislingid
-----------

* Ametlik koduleht
* OOPUS linktree
* OOPUS Facebookis
* OOPUS Instagramis
* OOPUS Soundcloudis
* OOPUS YouTube'is
* OOPUS TikTokis

### Meedias

* Margus Haav (27. veebruar 2019) "OOPUS: hea techno sound on toores, pärimusmuusika omaga väga sarnane". *Sakala*